
Har du smerter? - 33.000 kollegaer har fået hjælp 
3F’erne fik sidste år 182.000 behandlinger i PensionDanmarks sundhedsordning. Her står et landsdækkende netværk af fysioterapeuter og kiropraktorer klar til at hjælpe dig – både fysisk og online. 
Sundhedsordningen er en del af din pensionsordning i PensionDanmark, og kan dække op til 15 behandlinger i løbet af 12 måneder, uanset om dine problemer er opstået gennem arbejdet eller ej. 
For mange kan det være en fordel at bruge Online Fysioterapi, hvor man møder fysioterapeuten over video – enten i PensionDanmarks app eller på pension.dk. Ventetiden er kort, og du kan ofte få en tid samme dag eller aftale en tid en af de nærmeste dage, hvis det passer dig bedre.
Fysioterapeuten spørger ind til dine smerter, og hvordan de er opstået. Og via videoen kan du vise, hvor og hvordan det gør ondt. Fysioterapeuten hjælper dig med øvelser, og I laver dem sammen, så du er helt sikker på, hvad du skal gøre, når du bagefter skal lave dem selv. 
Du får også et træningsprogram i PensionDanmarks app, hvor du kan se øvelserne, og hvor tit, du skal lave dem.  
Du har altid mulighed for at få rådgivning og vejledning af vores erfarne behandlingsrådgivere, som kan vurdere dit behov for behandlinger samt guide dig gennem mulighederne i sundhedsordningen. Ring på 7010 0806 alle hverdage kl. 8-18 (onsdage kl. 9.15-18), eller læs mere om mulighederne i din sundhedsordning på pension.dk/sundhed.

